อธิบดีกรมการกงสุล ให้สัมภาษณ์ กรณีคนไทยที่ตกค้างในประเทศจีน
อธิบดีกรมการกงสุล ให้สัมภาษณ์ กรณีคนไทยที่ตกค้างในประเทศจีน จากกรณีที่มีการพูดถึงอย่างมากในโลกออนไลน์ ถึงการไปรับคนไทยที่ยังติดค้างอยู่ในประเทศจีนนายชาตรี อรรจนานันท์ อธิบดีกรมการกงสุล กล่าวว่า ทางประเทศไทยมีการเตรียมความพร้อมในทุกด้านครบแล้ว เพียงแต่รอทางการจีนอนุมัติให้เราเข้าไปเคลื่อนย้ายประชาชนออกจากพื้นที่ โดยสถานทูตจีนได้แจ้งว่ามียอดคนไทยที่อยู่ในเมืองอู่ฮั่น และหูเป่ย จำนวน 161 คน มีการติดต่อแจ้งขอกลับประเทศ 135 คน ซึ่งในตอนนี้ทางประเทศไทยได้รายชื่อครบแล้ว โดยจะต้องผ่านการคัดกรองทั้งที่จีนและจากแพทย์ที่เดินทางไป รวมถึงเตรียมเอกสารเดินทางต้องให้พร้อมและดูแลสุขภาพตนเองให้แข็งแรงอธิบดีกรมการกงสุล กล่าวเพิ่มเติมว่า ขณะนี้ไม่สามารถระบุได้ว่าจะช้าหรือเร็ว เพราะทางการจีนกำลังทุ่มเททรัพยากร ในเรื่องของการจัดการการแพร่ระบาด อาจจะล่าช้าไปบ้าง ซึ่งต้องเข้าใจและเห็นใจทางประเทศจีนด้วย อีกทั้งสถานเอกอัครราชทูต ณ กรุงปักกิ่ง ได้เปิดกลุ่มวีแชทและสายด่วนเพื่อเป็นช่องทางให้คนไทยในเมืองอู่ฮั่น รวมถึงพื้นที่เสี่ยงในจีน ใช้เป็นช่องทางขอคำแนะนำและความช่วยเหลือ ซึ่งเจ้าหน้าที่พร้อมช่วยเหลือตลอด 24 ชั่วโมงผู้ที่มีข้อสงสัยต้องการสอบถามข้อมูลเพิ่มเติม เกี่ยวกับโรคปอดอักเสบจากเชื้อไวรัสโคโรนาสายพันธ์ใหม่ 2019 ติดต่อสายด่วน 1422 และกรมการกงสุล โทร 02-572-8442 กรณีโทรจากต่างประเทศ กด +662-572-8442 ได้ตลอด 24 ชั่วโมง